تاند ( چهارشنبه د لیندۍ / قوس ۱۴مه) د آسیا جام کرکټ په درېیمه لوبه کې هم افغان نولس کلنې لوبډلې له نیپاله ماتې وخوړه۔

د افغانستان ۱۹ کلنو کرکټ ملي لوبډلې د اسیا ۱۹ کلنو کرکټ جام په درېیمه ګروپي لوبه کې د یوه ویکټ پر توپیر ماتې وخوړه۔

افغان لوبډلې په خپلو دوه نورو سیالیو کې هم له سریلانکا او بنګله دېشه ماتې خوړلې وې۔

د نیپال پر وړاندې د لوبې پچه افغانستان وګټله او لومړی یې توپ‌وهنه وکړه۔

افغان لوبغاړو په ۳۵.۴ اورونو کې خپل ټول لوبغاړي له لاسه ورکړل او له ۱۲۳ زیاتې منډې یې جوړې نکړې۔

د لوبې په دوه‌یمه نیمايي کې د نیپال لوبډلې په ۴۱.۳ اورونو کې د ۹ لوبغاړو پر سوځیدو ۱۲۴ منډې جوړې او لوبه یې وګټله۔

دا لوبه پرون سه شنبه ترسره شوه،چې په دې ماتې سره د افغان لوبډلې سفر په اسیاجام کې پای ته ورسېده